Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis"
Millistest ajalooürikutest võime saada teavet hasmoniidide kohta?
Teave nende kohta tuleb piiblivälistest raamatutest ehk
mittekanoonilistest kirjutistest, mis ei ole Piibli koosseisus -
Makkabite raamatutest.
Kuna Piibel Hanukapüha ei maini,
kas messiaanlikel juutidel on kombeks seda siiski pühitseda?
Hanuka on eriline püha, mida nimetatakse ka Valguste pühaks,
mida juudi rahvas tähistab.
Paljud messiaanlikud juudid tähistavad Hanukapüha,
aga mitte kõik, sest seda ei mainita Piiblis.
Seda ei peeta piibellikuks käsuks.
Piiblis ei ole käsku pidada Hanukapüha
ja süüdata hanukaküünlaid.
Püha mainitakse Uues Testamendis.
Johannese evangeelium mainib, et Jeesus külastas templit
Hanukapüha ehk templi pühitsemise püha ajal,
kui Ta tuli Jeruusalemma õpetama.
Kuskil pole aga öeldud, et Jeesus käskis Hanukapüha pidada.
Seepärast on mul raske mõista juutide õnnistussõnu,
mida nad tsiteerivad hanukaküünalde süütamise ajal:
"Õnnistatud oled Sina, Jumal,
kes käskisid meil süüdata need hanukaküünlad."
Sellist käsku pole olemas.
Jumal pole andnud käsku hanukaküünalde süütamise kohta.
Peame hoolikalt vahet tegema, mis on piibellik ja mis mitte.
Mõistan, et Hanuka on juudi rahvale eriline, patriootiline püha,
sest see sümboliseerib võõrvalitsuse alt vabanemist.
Juudi rahvas süütab Hanukapühal traditsiooniliselt hanukaküünlad.
Mis vahe on neil ehk hanukkial ja menooral?
Hanukkia on üheksa haruga kandelaaber ehk küünlajalg.
Menoora on seitsmeharuline küünlajalg.
Menoorat aga mainib juba Toora,
kuna see oli oluline vahend telgis ja templis.
Menoorat mainib Heebrealaste kirjas ka Uus Testament.
On hästi teada, et seitsmeharuline menoora on messiaanlik sümbol.
Kaasaegses Iisraeli riigis sai menoorast sümbol ka riigivapil,
nii et seitsmeharuline menoora on Iisraeli riigi ametlik sümbol,
kuid tal puuduvad tuled.
Messiaanlikud juudid võtsid menoora messiaanlikuks sümboliks
ja lisasid sinna ka tuled, nagu näeme ka siin kodusel menooral.
Miks on olulised seitsmeharulise menoora tuled?
Need esindavad Messia valgust
eelkõige seoses prohvet Sakarja sõnadega Sakarja 4. peatükis.
Seal räägitakse erilisest menoorast ja kahest oliivipuu oksast.
Miks oliivipuu oksad?
Menoora tuled põlesid õli baasil, puhta oliiviõli abil.
Sak 4:6 kirjutab seoses menooraga, et Jumal tegutseb oma Vaimu läbi -
"Ei väe ega võimu läbi, vaid minu vaimu läbi, ütleb vägede Jehoova!"
Seitsmeharulise menoora valgus esindab Messia valgust.
Vaid Jeesus ütles: "Mina olen maailma valgus."
See on võimas sõnum.
Ta ei öelnud ainult, et Ta on maailma valgus,
vaid et Ta on elu valgus.
Ainult Tema tõi nii suurt valgust maailma ja eemaldas pimeduse.
Ta eemaldas paganluse, mis valitses maailma aastaid.
Selline valgus on vaid Jeesuses.
Tahtsin tutvustada veel üht mõtet.
Viimastel sajanditel on juudi maailm tähistanud hanukapüha
vastukaaluks jõuludele ehk Messia, Jeesuse tuleku pühale.
Mõnes mõttes tahab Hanukapüha varjutada Messia inkarnatsiooni.
Peaksime seda meeles pidama ja sellele tähelepanu pöörama
ning säilitama õiged prioriteedid.
Minu meelest on Messia tuleku tähistamine kõige tähtsam.
Peame seda meeles pidama
ja räägime sellest täpsemalt oma järgmistes saadetes.
Kuulsime, kuidas hasmoniidide- makkabite ülestõus
vabastas templi paganlikust mõjust ja andis selle tagasi juutidele.
Kui kaua kestis hasmoniidide valitsus ja kuidas see lõppes?
Hasmoniidide kuningriik ja dünastia kestis umbes 100 aastat -
ca 165 eKr - 63 eKr, mil roomlased vallutasid maa kreeklastelt
ja algas Rooma valitsus.
Hasmoniidide 100 aastat ei olnud pikk aeg, kuid see oli siiski oluline
juutide kollektiivses mälus ja rahvuslikus ajaloos.
Roomlaste tulekuga läks täide prohvet Taanieli nägemus kujust.
Roomlasi tähistas kuju raudne osa - raua tugevus ja võim.
Sellest aga täpsemalt järgmises saates.
Toimetaja: Hanna Partanen
Eestikeelne tõlge: Monika Jaaguri